As jy in die Gauteng Flats bly behoort jou nou al van hierdie jol te weet en jy het seker al 'n draai gaan maak by Fort Schanskop by die Voëltrekkermonument. As jy nog nie het nie, maak 'n plan. Dis die beste ding wat jy kan doen met 'n Sondag in plaas daarvan om in die pisvelle te lê en tjank oor jou babbie. Kom pak eerder uit op 'n bersie, krul op in die fetus posisie en laat die musiek oor jou lyf spoel terwyl jy saggies ween.
Daai krimpie wat die tantric seks gooi, Sting, het by The Dome gejol. Dit was 'n seated gig. Fokken stoele orals, even in die Golden Circle area. So asof hulle mense met zimmerframes en adult diapers verwag het. Check, ek is nie jou top tipe Sting fan nie, maar was dankbaar vir die vier songs wat ek at least geken het wat hy gejol het. As ek sy genre moes beskryf sou ek raai dat dat dit country reggae, rap-jazz is. Of in een woord – Crapazz. Soos die probleem met The Dome maar altyd is, was daar nie veel te sien vir mense in die bleachers tensy jy op die big screen gekyk het nie en die tech span en kamera mense het nie mooi saamgespeel nie. Hoe kan jy heeltyd op Sting in sy wit hemp fokus terwyl een van sy bandmembers aapkak gaan op die guitar? Nee, ouens. En dis ook asof die hele tech span wakker geskrik het in die laaste halfuur toe die show eers begin energetic raak het. Miskien was hulle opgewonde omdat hulle amper kon huistoe gaan. Die beligting was maar mediocre meeste van die tyd. Even Sting moes sy moer vir hulle gestrip het want tydens Roxanne moes hy heeltyd skree "Put on the red light!" wat hulle toe gedoen het. At least kon griff darem 'n duet doen saam met Sting. Hey, as Arno Jordaan 'n crowd kan tune dat hy saam met Steve Hofmeyer 'n duet sing op stage en dan net saam met Steve se CD sing, kwalifiseer dit as as 'n duet.